मेले की तैयारी को लेकर नगर पालिका में बैठक
नाहर सैयद मेला, खिड़की माता मेला तैयारी को लेकर नपाध्यक्ष प्रहलाद बंधवार और नपा सीएमओ हिमांशु भट्ट ने नपा कर्मचारियों की बैठक ली। इसमें मेला तैयारी में कोई कसर नहीं छोड़ने को कहा गया। आने वाले त्योहारों में शहर में पानी, बिजली, सफाई की बेहतर व्यवस्था को कहा गया। सीएमओ ने अवकाश की स्वीकृति के बगैर सीधे अवकाश लेने पर रोक लगा दी है। उन्होंने कहा कि स्वीकृति के बाद ही अवकाश ले। ऐसा नहीं करने पर नोटिस जारी होगा। वेतन भी काटा जाएगा। बैठक में नपा सहायक यंत्री सुधीर जैन, उपयंत्री राजेश उपाध्याय, स्वास्थ्य अधिकारी केजी उपाध्याय, कार्यालय अधीक्षक प्रमोद जैन सहित अन्य मौजूद थे।
hin_Deva hin_Deva